908 ^ RATIO YITÁAE. 
vidua viva Ichneumonidum, in statu eorum libero 
naturali, viderim, et per trigintà annos omnem 
operam dederim ut copulam viderem. Nonnulli 
entomologorum, quibus notitias multas egregias, 
in litteris mecum communicatas, debeo, tradunt 
quidem, se Ichneumones in copula observasse, de 
modo et ratione copulae autem tacent. Geoffroy 
(in Tomi II, p. 361) assert, se Ichneumonem ala- 
tum masculum cum femina aptera copula junctum 
vidisse; cum vero idem auctor (in 'Tomi I, p. 62) 
contendat, se saepius individua Platyceri fusci 
capite laevi (qui mera femina Lucani cervi est) in- 
ter se, nunquam autem cum Platycero fusco capite 
cornubus duobus bifurcis armato (qui tamen, ut 
omnes scimus, verus mas feminae illius est) in 
copula observasse, nemo me reprehendet, quod 
ista notitia Geoffroiana mihi suspecta sit, cum ego 
ipse inter Pezomachos (Cryptos apteros) plures 
species in utroque sexu viderim. Caeterum de 
ratione illius copulae Geoffroi nil retulit. Degeer 
autem, (in tractatu XV partis II Tomi IT) accura- 
tius copulam Ophionis lutei descripsit: Mas, hoc 
negotio valde impetuosus et ardens, dorsum ascen- 
debat feminae immobilis semperque quiete seden- 
tis, deinde abdomen curvabat sub apicem abdomi- 
nis feminae, dumque illud convulsive movebatur 
alaeque tremebant, penem immittebat sub segmento 
sexto. Post decursum partis duodecimae horae 
copula solvebatur. 
——————ÁNNNMPEMeM——— 0-0 0— 
